מה זה אומר להיות אחד במיליון?
לא במובן של מחמאה,
במובן המדעי,
כשחלק אחד מתוך מיליון מהווה יחידת מדידה.
חלקים למיליון (PPM) סופרים את מספר היחידות של חומר אחד
עבור מיליון יחידות של חומר אחר.
אפשר למדוד איתם ריכוזים כשלכמות קטנה יש משמעות גדולה.
למשל, ריכוז מזערי של 35 ppm דו-תחמוצת הפחמן באוויר,
עלול להרעיל אותנו.
אנחנו נתקלים במדידות כאלה לעיתים קרובות,
אך משום שקשה להמשיג מספרים ממש גדולים,
קשה לנו לתפוס את המשמעות של חלק אחד למיליון.
אז הנה תשע דרכים שיעזרו לנו לדמיין את זה.
אם היו לכם קלידי פסנתר מ-11,363 פסנתרים,
אחד הקלידים האלה היה בערך חלק אחד למיליון.
כך גם גרגר אחד של סוכר בתוך 273 קוביות סוכר,
שנייה אחת בתוך 11.5 ימים,
או ארבע נקודות בציור
"יום ראשון אחה"צ באי לה גראנד ז'אט".
האמבטיה שלכם יכולה להכיל בערך 230 ליטרים,
אז שבע טיפות של דיו היו מהוות חלק אחד למיליון.
בספרי הארי פוטר באנגלית יש 1,084,170 מילים,
ולכן המילה "היפוגריף" בעמוד 221 בספר "האסיר מאזקבאן"
היא קצת פחות מחלק אחד למיליון.
מיליון גרגרי תירס שווים בערך ל-1,250 קלחים
אז גרגר אחד במשאית עמוסה יהיה חלק אחד למיליון.
יש בערך 10 מיליון לבנים בבנין האמפייר סטייט,
אז ערימה של 10 לבנים בלבד, תהיה חלק אחד במיליון.
ולבסוף, 100 איש עבדו יחד כדי ליצור את האנימציה של הסרטון הזה.
יחד, יש להם בערך 10 מיליון שערות על הראש.
תלשו 10 שערות כאלה, ותקבלו חלק אחד למיליון.